אוֹרוֹת הַקֹּדֶשׁ(ב) מֵאֵת הָרַב ר' אַבְרָהָם יִצְחָק הַכֹּהֵן קוּק זַצַ"ל עֲשָׂרָה מַאֲמָרוֹת מַאֲמָר רִאשׁוֹן הַקֹּדֶשׁ הַכְּלָלִי

קדש מלה בגרמיה הוא, ושארא מניה אתיין.

מאי קדש, שלימותא דכלא, דאקרי חכמה עלאה.

ואע"ג דאיהו סטרא טמירה, ואקרי קדש, מתמן אתפשט פשיטו לתתא, ואקרי קדושה.

זהר, חלק ג, ס"א, צ"ג-ד

הקודש הכללי, העצמי, הבלתי נגדר, צפוי בקדושה הכללית, המגמתית, המתפשטת באדם ובעולם.

הקדושה העולמית, המעלה את החול לקודש, היא הקדושה שבטבע, המתגלה בארץ הקודש.

<b>סדר א א הקדש הכללי העצמי א הקדש העצמי א הקדש העצמי הוא החכמה, ההכרה לבדה, זוהר האידיאות העליונות, בהיותן ברום עליוניותן, בלא שום הגבלה, בלא שום פרטיות של צביון, אפילו של כללי כלליות אשר במציאות. שהכל הוא פרטי ומוגבל לגבי הרחב ואי הגבוליות של החכמה העליונה, ברום עזוזה. החכמה ברוממות קדשה היא למעלה מהחרות, נשגבה מעלמא דחירו, דכל חפש וחרות אשר בעולמים מינה תליא. צורת העולמים כלם, וכל אידיאליהם, שגוב תכלית הוויתם, וכל רום ועמק של חייהם, עדנת שירתם ורווי שמחתם, וחדות עדנם, הכל כלא נחשב לגבי טהר הקדש של עצם החכמה. רק בהכנתה של החכמה אל הציורים, האידיאלים, בתור השלטה על ערכים מציאותיים, מתהוה זה האור, ששם העולם של החרות מתראה. שם בעולם החרות, בעדן הציורים וביצירת האידיאלים באפן הראוי לרדת לתפיסת הווית אידיאלים מוגבלים, יוצרי עולמים, מהוי חיים, ממציאי נשמות, ומחדשי צבאי צבאות, מכח הופעתה של תכונת החרות של בינת חיי כל העולמים, בצורתה העליונה, מתגלה הוד הבינה, שהיא דגמתה של ההכרה הטהורה המתבשמת בבשמי השירה, בנגינת נעם וחדות רננים. הירידה אל הנעם, מהערך העליון של הקדש שממעל לכל נעם, היא מאצילת הוד הבינה בכל מערכי ההויה, והאי עלמא עילאה אף על גב דלאו איהו דינא, דינין מתערין מיניה. ושרש הגבורות במקוריותן הוא מגביר עוד את מעמק הנעם בהדר תפארתו. אמנם מקום השאיבה המקורית, ששם היש המחלט שוכן בחביונו, איננו כי אם ברום הקדש, האידיאליות שממעל למדת כל חרות, מפני שאין תכן של עבדות מוכשר לצאת משם, אפילו אחרי רבבו רבבות של הורדות והשתלשלויות. ממקור החיים, שהוא למעלה מן החיים, שואב ישראל את רוחו, וממעל לכל ערכי עולמים מרחף הוא לתפקידו. אמנם כדי להאיר הארת החיים בכל הנשמות, ובכל מרחבי עולמי עד, הרי אור הקדש של תכן היש המחלט מופיע בעדו במלא כל מלואים, ונחלי עדנים שוטפים וזורמים ברוח בינה, אשר בדברי אלהים חיים, שעל ידם שואבים הם כל צמאי נהרת הקדש את אור הקדש בחוסן עזו. אם מתשוקת תאות עדנים וחשקת נעם, המתגברת בתכן הנשמה, מצד תגבורת פרטיות צביונה, יחשב כל חושב את הנעם למקור ההויה, לתוכן היש, ואליו ישים כל מגמתו, בתאר הנצח, ומגמת דורי דורות, אם כי חשק נפלא בפליאות צדקת עולמים ישים שם את משטרו, הרי יסודי החיים הולכים ומתמוטטים, מפני עזיבת האור המרומם אשר לחסנת הקדש שממעל לכל חרות וכל נעם. ובירידה אחר ירידה בשטפי דורות יוכלו התוכנים להזרות עד כדי מאפליות המחשכים, אשר לכל רשע וכסל, אשר למוקדי שאול, יסודי הבליה וההעדרים בכל גווניהם. ואתו הצביון המיחד, שמעטר בו ישראל, שוכן בחכמת אל דעות די, ברום קדשה, מכון עזה ותפארת הדר מלכותה, וצביוני כל עולמים ממנה ישאו משך ברכתם, להתהוות, להבנות, להתעלות, ולהשתכלל, להתרומם ולהתקדש עדי עד. ועל כן ברום חוסן אמונת ישראל אור הטהר של שגוב החכמה שוכן, האמת העליונה, ממעל לכל הנועמים, ממעל לכל אידיאלי המגמות, המקציבות הגבלות בקצה תכליתן. והאפלת ההכרה בטהר הקדש לא תקבל לבסס על ידה את המוסר הנרצה, אפילו בשביל העולם היותר ירוד, שבו שוכן האדם, יושב בית חומר, כי אם הכל יונק ממקורו העליון, ממכון היש המוחלט, ששם החכמה שוכנת בטהרת קדשה. בהראות כבוד ד' לישראל במשכן נקדש בכבודו, ההוראה התורית ממכון החכמה יוצאת היא, והיא מנתחת את כל קויה לפרטיהם ולפרטי פרטיהם, והעולמים המוגבלים, המוגלמים, וכל עלילות מצעדים אשר ליצורי עולמים, על פי מעמק הקדש אשר לחכמה בקדשה כוננו, "ואורייתא מחכמה נפקת" (זהר משפטים קכא, א), ו"אבא יסד ברתא" (שם, ג רנו) "ד' בחכמה יסד ארץ" (משלי ג, יט). על כן דוקא ממקור הקדש אשר לאספקלריא המאירה נובעים הם כל הליכות עולם אשר לישראל, והם הם הליכות עולמים אשר יתנו ערבתם לכל היש, לכל אשר נשמה באפו, ולכל אשר תחייהו רוח חיים, לכל יצור נוצר, ולכל מעשה מפעל ותכנית, לבוא למכון הקדש, להיאשר באושר הישות המוחלטת, שאין עמו העדר וכליון. "'והיה הנשאר בציון והנותר בירושלים קדוש יאמר לו' (ישעיהו ד, ג), מה קדוש לעולם קיים אף הם לעולם קיימים" (סנהדרין צב, א). ונדב ואביהו אשר בזריחת פאר רוחם שאבו תוכן הארתם אז ממעין הבינה, המוכנה כבר להאציל אצילות מוגבלת, להיות משתוה לערכי עולמים, אש זרה הקריבו, "ובקרבתם לפני ד' וימתו" (ויקרא טז, א), "ונועדתי שמה לבני ישראל, ונקדש בכבודי" (שמות כט, מג). וידע ישראל אז עדי עד את יסוד חייו ועולמו, כי ממקור חכמה יצא, וממעיניה העליונים הרי הוא הולך הלוך ומתרווה, אשר רק בהקשבת רב קשב, בקשור למרומי הקדש, ילכו הפלגים עם הבעתם ברבבות גוונים לדברי אלהים חיים, שכלם נתנו מרועה אחד. וצמאון רווי הנעם, אשר לנשמות הטהורות, של מיודעיו של מקום, שבהם נקדש הכבוד, פועל הוא את פעולתו המעוטרת לחיי השעות אשר בשטפי הנצחים. זכותו של "פינחם זה אליהו" (ילקוט שמעוני, פינחס), המקנא לדי, בהוראות השעות, ומלאך הברית אשר אנחנו חפצים שבא יבוא, והוא "כאש מצרף וכבורית מכבסים" (מלאכי ג, ב), ואומרו סלה הוא, "זכרו תורת משה עבדי, אשר צויתי אותו בחרב על כל ישראל חקים ומשפטים" (שם, שם, כב).

הָאִידֵיאָוֹת – המחשבות; צִבְיֹון – הגדרה; הֹוְית – מציאות; בְּרוֹם עֻזּוּזָהּ – בשיא עצמתה; מֵעָלְמָא דְּחֵירוּ – מעולם החרות; מִינָהּ תַּלְיָא – בה תלוי (בא ממנה); שִׁיגּוּב תַּכְלִית הֹוְיתָם – מטרת מציאותם הרוממה; וְחֶדְוַת – ושמחת; מִתְרָאֶה – מתגלה; מְהַוֵּי – יוצרי; וְחֶדְוַת רְנָנִים – ושמחת השבחים; מַאֲצִילַת – משפיעה; וְהַאי עָלְמָא עִילָּאָה אַף עַל גַּב דְּלָאו אִיהוּ דִּינָא, דִינִין מִתְעָרִין מִינֵּיהּ – ואותו עולם עליון, אף על פי שאין בו דין, הדינים נשפעים ממנו; בְּחֶבְיֹונֹו – בסתרו; מִלּוּאִים – שלמיות; מַגַּמָּתֹו – מטרתו; לְהָזֵרֹות – להתפזר; לְמוֹקְדֵי שְׁאוֹל – לאש הגיהנם; מֶשֶׁךְ – המשך; הַמַּקְצִיבֹות – החותכות; הַמּוּגְלָמִים – המוגשמים; עֲלִילוֹת מִצְעָדִים – הסטורית התהליכים; לַאֲסַפְּקַלַּרְיָא הַמְּאִירָה – למראה הצלולה; עֲרֻבָּתָם – בטחונם; לְהֵיאָשֵׁר – להתחזק; מֻוגְבֶּלֶת – מצמצמת; וּמִתְרוֶוה – ומקבל רוויה; מְצָרֵף – מטהר; וּכְבֹרִית – חמר נקוי; סֶלָה – נצחי.

הַקֹּדֶשׁ הָעַצְמִי הוּא הַחָכְמָה, הַהַכָּרָה לְבַדָּהּ – המונח "קדש" בא לבטא את תכנית-העל האלוהית של המציאות; ההכרה שעומדת ביסוד הכל עוד לפני התגשמותה בעולמנו; זהו זוֹהַר הָאִידֵיאַוֹת הָעֶלְיֹונֹות, בִּהְיֹותָן בְּרוֹם עֶלְיֹונִיּוּתָן, בְּלֹא שׁוּם הַגְבָּלָה, בְּלֹא שׁוּם פְּרָטִיּוּת שֶׁל צִבְיֹון, אֲפִילוּ שֶׁל כְּלָלִי כְּלָלִיּוּת אֲשֶׁר בַּמְּצִיאוּת, שֶׁהַכֹּל הוּא פְּרָטִי וּמוּגְבָּל לְגַבֵּי הָרֹחַב וְאִי הַגְּבוּלִיּוּת שֶׁל הַחָכְמָה הָעֶלְיֹונָה, בְּרוֹם עָזְוּזָהּ – המינוח "קדש" מתייחס לאורו המופשט של המחשבות ('האידיאות') האלוהיות העליונות, ללא שום צמצום והגדרה פרטית (אפילו לא של הגדרה כללית שגם היא סוג של צמצום לעמת האינסופיות של החכמה האלוהית בשיא גבהה). הַחָכְמָה בְּרוֹמְמוּת קָדְשָׁהּ הִיא לְמַעְלָה מֵהַחֵרוּת, נִשְׂגָּבָה מֵעָלְמָא דְחֵירוּ, דְּכָל חֹפֶשׁ וְחֵרוּת אֲשֶׁר בָּעֹולָמִים מִינָהּ תַּלְיָא – החכמה האלוהית המדוברת היא עליונה ומשוחררת גם ממושג החרות האנושי (למעשה היא השורש של כל החרויות שמתגלים בעולמנו); <b>צורת העולמים כלם, וכל אידיאליהם, שגוב תכלית הויתם, וכל רום ועמק של חייהם, עדנת שירתם ורווי שמחתם, וחדות עדנם, הכל כלא נחשב לגבי טהר הקדש של ע